ཡང་ཁོང་གིས་བོད་ཀྱི་ཐང་ག་འབྲི་བཞེང་གི་སྒྱུ་རྩལ་འཕེལ་འགྲིབ་སྐོར་ལ།བར་སྐབས་ཤིག་ནས་བོད་ཕྱི་ནང་གཉིས་སུ་བོད་ཀྱི་ཐང་ག་འབྲི་བཞེང་དར་ཁྱབ་ཆེན་པོ་བྱུང་ནའང་།བཙན་བྱོལ་ནང་ཐང་ག་འབྲི་བཞེང་གི་སྒྱུ་རྩལ་ཉམས་འགྲོ་བཞིན་འདུགདེ་ནི་བཙན་བྱོལ་ནང་གི་གཞོན་སྐྱེས་མང་པོ་ཞིག་འཛམ་གླིང་ཡུལ་ཕྱོགས་གང་སར་འཐོར་ནས་ཇེ་ཉུང་དུ་ཕྱིན་ཏེ།བོད་ཀྱི་ཐང་བྲིས་སྒྱུ་རྩལ་རིག་གནས་ལ་འཇུག་མཁན་ཧ་ཅང་ཉུང་ཉུང་རེད།མི་འབོར་གྱི་ཆ་ནས་མི་གྲངས་མང་ཤོས་བོད་ན་ཡོད་སྟབས།བོད་ནང་དུ་བོད་ཀྱི་ཐང་བྲིས་སྒྱུ་རྩལ་རིག་གནས་དར་ཁྱབ་ཆེན་པོ་ཆགས་འདུགརྩ་བའི་ཐང་ག་འབྲི་བཞེང་གི་རྟེན་དང་འགྲོ་གྲོན་ལ་བསམ་བློ་གཏོང་དགོས་ཀྱང་།ད་ལྟའི་བོད་ཀྱི་ཐང་བྲིས་མང་པོ་ཞིག་གི་རྒྱུ་སྤུས་དང་ཐིག་རྩ།ལྷ་ཡི་ངོ་རྟགས་སོགས་བོད་ཀྱི་སྒྱུ་རྩལ་རིག་གནས་ཀྱི་ཆ་དེ་གཙོ་བོར་མ་བཟུང་བར་མཛེས་ཆ་ཁོ་ན་གཙོ་བོར་འཛིན་པའམ།ཡང་ཁ་ཤས་ཀྱིས་ཐིག་རྩ་གཙོ་བོ་རེད་ཅེས་མཛེས་ཆ་ཕར་བར་འཇོག་པ་སོགས།བོད་ཀྱི་ཐང་བྲིས་ཀྱི་ཐིག་རྩ་དང་མཛེས་ཆ་གཉིས་མཉམ་འབྲེལ་ཐུབ་ཀྱི་མེད་པ་དེ་ནི་ད་ལྟའི་བོད་ཀྱི་ཐང་བྲིས་སྒྱུ་རྩལ་གྱི་ཞན་ཆ་ཞིག་ཏུ་མཐོང་གི་འདུགསྤྱིར་བཏང་བོད་ཀྱི་ཐང་བྲིས་སྒྱུ་རྩལ་རིག་གནས་ཀྱི་གཞུང་ལུགས་ནང་།མཛེས་ཆ་ཡག་པོ་མ་འཁྱོངས་པར་ཐིག་རྩ་འཕགས་པས་ཅི་བྱ་ཞེས་ཐིག་རྩ་དང་མཛེས་ཆ་གཉིས་ནི་གཅིག་ཕན་གཅིག་གྲོགས་ཀྱིས་འགྲོ་ཐུབ་ན་ད་གཟོད་ཐང་ག་དེ་གསོན་ཉམས་དོད་པོ་ཡོང་བ་བཤད་ཡོད་པ་རེད།ཐང་བྲིས་སྒྱུ་རྩལ་རིག་གནས་ནི་ལག་པ་བདེ་བ་ཙམ་གྱིས་འབྲི་ཆོག་ཆོག་ཅིག་ཡོད་པ་མ་རེད།ཐང་བྲིས་ནི་སྲོལ་རྒྱུན་གྱི་རི་མོ་ཞིག་ཡིན་པའི་ཆ་ནས།དེ་དགེ་རྒན་གྱི་མདུན་ནས་མན་ངག་ཐིག་རྩ་དང་གཞུང་ལུགས་ལ་སློབ་གཉེར་བྱེད་དགོས་པ་མ་ཟད།དེ་ལ་གཟུངས་གཞུག་དང་བྱིན་རླབས་འཇུག་དགོས་པ་སོགས་ཐུན་མོང་མ་ཡིན་པའི་སྒྱུ་རྩལ་རིག་གནས་ཤིག་ཡིན་སྟབས།ཐང་ག་འབྲི་མཁན་ཞིག་ལ་ཐང་བྲིས་སྒྱུ་རྩལ་རིག་གནས་ཀྱི་འགན་འཁྲི་ཆེན་པོ་ཡོད་པ་མ་ཟད།ལྷ་རྒྱུད་སྡེ་གོང་འོག་སོགས་འབྲི་སྐབས།ལྷ་དེ་དག་གི་ངོ་རྟགས་དང་མཐུན་པའི་རིག་གནས་ཀྱི་ཆུ་ཚད་ངེས་ཅན་ཞིག་མེད་པའམ།ལྷ་བྲིས་གཞུང་ལུགས་དང་།ལྷའི་ངོ་རྟགས་དང་སྒྲུབ་ཐབས་སོགས་མ་ཤེས་ཚེ།ཐང་ག་འབྲི་ཐུབ་ཀྱི་ཁག་པོ་རེད།དེར་བརྟེན།བོད་ཀྱི་ཐང་བྲིས་ལ་སྒྱུ་རྩལ་རིག་གནས་ཀྱི་ཆུ་ཚད་ཡག་པོ་དགོས་ཀྱི་འདུགཅེས་བརྗོད་བྱུང་།